NORAKSTS

|  |  |
| --- | --- |
| 27.02.2014. | Nr.2/4 |

**JELGAVAS PILSĒTAS PAŠVALDĪBAS KAPITĀLSABIEDRĪBU UN PAŠVALDĪBAS IZŠĶIROŠAJĀ IETEKMĒ ESOŠO KAPITĀLSABIEDRĪBU MINIMĀLĀ DIVIDENDĒS IZMAKSĀJAMĀ PEĻŅAS DAĻA**

(ziņo I.Škutāne)

 **Atklāti balsojot ar 12 balsīm PAR –**S.Stoļarovs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ar 2 balsīm ATTURAS** – D.Liepiņš, S.Šalājevs,

Pamatojoties uz likuma ”Par valsts un pašvaldībukapitāla daļām un kapitālsabiedrībām” 3.panta otro, trešo un piekto daļu, 37.pantu, Komerclikuma 161. un 180.pantu,

**JELGAVAS PILSĒTAS DOME NOLEMJ:**

1. Noteikt Jelgavas pilsētas pašvaldības kapitālsabiedrībām un Jelgavas pilsētas pašvaldības izšķirošajā ietekmē esošām kapitālsabiedrībām (turpmāk –kapitālsabiedrības) minimālo dividendēs izmaksājamo peļņas daļu 10% (desmit procentu) apmērā no pārskata gada tīrās peļņas.
2. Kapitālsabiedrībām konkrēto dividendēs izmaksājamo peļņas daļu nosaka dalībnieku (akcionāru) sapulce, bet ne mazāku par lēmuma 1.punktā minēto dividendēs izmaksājamo peļņas daļas apmēru proporcionāli Jelgavas pilsētas pašvaldībai piederošo kapitāla daļu (akciju) nominālvērtību summai.
3. Pēc kapitāla daļu turētāja pārstāvja tiesiski un ekonomiski pamatota priekšlikuma dalībnieku (akcionāru) sapulce var noteikt atšķirīgu minimālo dividendēs izmaksājamo peļņas daļu par attiecīgo pārskata gadu nekā noteikts lēmuma 1.punktā, ja tas ir nepieciešams kapitālsabiedrības ilgtspējīgai attīstībai un konkurētspējas saglabāšanai.
4. Nesadalītā peļņa var tikt novirzīta šādiem mērķiem:
	1. kapitālsabiedrības attīstībai – ilgtermiņa un īstermiņa ieguldījumiem, kas nepieciešami ilgtspējīgai attīstībai un konkurētspējas saglabāšanai;
	2. iepriekšējo periodu zaudējumu segšanai.
5. Kapitālsabiedrības valdei, sagatavojot un iesniedzot kārtējai dalībnieku (akcionāru) sapulcei priekšlikumu par peļņas izlietošanu, jānorāda konkrēti peļņas izlietošanas mērķi, kā arī jāsniedz detalizēta informācija par iepriekšējā gada nesadalītās peļņas izlietošanu atbilstoši noteiktajiem mērķiem.
6. Dividendes netiek noteiktas, aprēķinātas un izmaksātas, ja no kapitālsabiedrības gada pārskata izriet, ka kapitālsabiedrības pašu kapitāls ir mazāks par pamatkapitālu.
7. Dividendes iemaksā Jelgavas pilsētas pašvaldības pamatbudžeta kontā ne vēlāk kā sešu mēnešu laikā no kārtējās dalībnieku sapulces lēmuma par peļņas sadali pieņemšanas dienas.
8. Atzīt ar spēku zaudējušu Jelgavas pilsētas domes 2012.gada 25.oktobra lēmumu Nr.13/2 „Jelgavas pilsētas pašvaldības kapitālsabiedrību minimālā dividendēs izmaksājamā peļņas daļa”.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2014.gada 27.februārī